कंपनी का कहना है कि बोइंग 747-8 इंटरकोंटिनेंटल में 467 यात्री यात्रा कर सकते हैं जो मौजूदा विमान से 51 ज्यादा हैं.कंपनी का दावा है कि इसमें ईंधन की खपत भी कम होती है.अभी तक कंपनी को लुफ़्थांसा और कोरियन एयरलाइंस से 33 विमानों की ख़रीद के आदेश मिले हैं.कंपनी ने अब तक 74 कार्गो विमान बेचे हैं.नया विमान का 10 हज़ार बोइंग कंपनी के कर्मचारियों, उनके परिवारजनों और विशेष आमंत्रित अतिथियों के बीच पेश किया गया.   नए विमान को वहीं पेश किया गया जहाँ से 1968 में पहला 747 विमान पेश किया गया था.बोइंग के प्रमुख जेम्स एल्बाग का कहना था, ''जितने भी विमान हमने बनाए हैं, उनमें से जिस विमान से बोइंग की पहचान बनी है वो 747 है.''नए इंटरकोंटिनेंटल मॉडल में नए विंग्स, टेल और नोज़ है.हालांकि इसमें एयरबस ए380 से कम यात्री आते हैं लेकिन ये दुनिया का सबसे लंबा विमान है.